kardosdrur/scandi-wiki huggingface dataset:
Ben 10: Omniverse

Ben 10: Omniverse er en amerikansk tegnefilmserie fra 2012, og den fjerde serie i Cartoon Network's Ben 10-franchise (og seriefinalen i den originale kontinuitet).

Handling 
Ben Tennyson får tildelt en ny makker som hedder Rook Blonko efter hans kusine Gwen tager på college, mens Kevin tager med hende for at være tættere på hende.

Afsnit

Karakterer

Hovedpersoner 
Benjamin Kirby "Ben" Tennyson (stemme af Yuri Lowenthal)
Rook Blonko (stemme af Bumper Robinson)
Maxwell "Max" Tennyson (stemme af Paul Eiding)

Referencer

Eksterne henvisninger 

Tv-programmer fra Cartoon Network
Tv-serier fra 2010'erne
Science fiction-tv-serier fra USA
Ben 10
Erik Kjersgaard Prisen

Erik Kjersgaard Prisen er en pris, der uddeles til en eller flere personer eller institutioner, som har sat fremmet historieinteressen i Danmark. Prisen blev indstiftet af Den Gamle By i Aarhus i 2023 og formålet med prisen er at fremme interessen for velfortalt historieformidling, der kan være i bøger, radio, tv, podcasts, udstillinger, i foredrag eller på anden måde. Med prisen følger 25.000 kr.

Prisen er opkaldt efter historikeren Erik Kjersgaard (1931-95), der arbejdede for bl.a. Nationalmuseet, Danmarks Radio og i Den Gamle By. Der lægges vægt på, at prismodtageren når ud til et stort og bredt publikum.

Erik Kjersgaard Prisen uddeles forbindelse med bogfestivalen Historien Lever, der finder sted i Den Gamle By hvert år omkring 1. oktober.

Prismodtagere

Referencer 

Den Gamle By
Etableret i 2023
Kulturpriser fra Danmark
Prisuddelinger
Face to Face

Face to Face er en amerikansk stumfilm fra 1922 af Harry Grossman.

Medvirkende 
 Marguerite Marsh som Helen Marsley
 Edna Holman som Grace Weston
 F.W. Stewart som John W. Weston
 Coit Albertson som Jack Weston
 Joe Smith Marba som Martin Hartley 
 Frances White som Cleo Rand
 William Kendall som Bert Manners

Referencer

Eksterne henvisninger 

 

Stumfilm fra USA
Amerikanske film fra 1922
Mørkets mænd

Mørkets mænd er en amerikansk stumfilm fra 1922 af Kenneth Webb.

Medvirkende 
 Betty Blythe som Countess Margherita  
 Thurston Hall som Caesar Maruffi / Cardi
 Robert Elliott som Norvin Blake  
 Gladys Hulette som Myra Nell Drew  
 Florence Auer som Lucrezia  
 Walter James som Gian Norcone

Referencer

Eksterne henvisninger 

 

Stumfilm fra USA
Amerikanske film fra 1922
Dramafilm fra USA
Min toreador

Min toreador er en amerikansk stumfilm fra 1922 af Robert Z. Leonard.

Medvirkende 
Mae Murray som Dolores de Lisa
Creighton Hale som Carlos de Lisa 
Charles Lane som Eduardo de Lisa
Emily Fitzroy som Marquesa de Lisa
Robert Frazer som Carrita
Vincent Coleman som Ralph Kellogg
Courtenay Foote som de Morera

Referencer

Eksterne henvisninger 

 

Stumfilm fra USA
Amerikanske film fra 1922
Dramafilm fra USA
La Femme de nulle part

La Femme de nulle part er en fransk stumfilm fra 1922 af Louis Delluc.

Medvirkende 
 Ève Francis
 Gine Avril
 Roger Karl
 André Daven
 Michel Duran
 Noémie Scize

Referencer

Eksterne henvisninger 

 

Stumfilm fra Frankrig
Franske film fra 1922
Dramafilm fra Frankrig
Barberstown Castle

Barberstown Castle er en borg opført i 1288 i Straffan, County Kildare, Irland, omkring 25 km vest for Dublin.

Bygningen har siden 1971 været drevet som et hotel. Den er omkranset af omkring 8,1 ha. park. I 1996 vist en renovering, at en tidligere uopdaget tunnel forbandt borgen med kirken i Straffan, og man mener at den har været blevet brugt under Penal Laws.

Referencer

Eksterne henvisninger 

Slotte i Irland
Bargy Castle

Bargy Castle er en normannisk fæstning, der ligger nær landsbyen Tomhaggard i baroniet Bargy, County Wexford, Irland, omkring 12 km sydvest for Wexford. Navnet er afledt af Ui Bhairrche, der er navnet på en lokal stamme.

Bygningen består af et kvadratisk keep med to fløje i en vinkel, der er blevet tilføjet i 1400- og 1600-tallet. Keepet er i god stand, da det er blevet renoveret flere gange.

Referencer

Eksterne henvisninger 

Slotte i Irland
Doe Castle

Doe Castle, eller Caisleán na dTuath, er en fæstning fra 1400-tallet, der ligger nær Creeslough i County Donegal, Irland. Den har været Clan tSuibhnes (Clan McSweeney) højborg, og har arkitektoniske paralleller til de skotske beboelsestårne. Den blev sandsynligvis opført i 1420. Det har været en af de stærkere fæstninger i det nordvestlige Irland. Borgen ligger på en lille halvø og er omgivet af vand på tre sider, og har en voldgrav i klippen på landsiden. 

Borgen er i dag åben for offentligheden. Den irske sanger Brian McFadden friede til sin (nu eks-) kone, Kerry Katona, på borgen i 2011 på det samme sted som hans bedstefar i sin tid havde friet til hans bedstemor.

Referencer

Eksterne henvisninger 

Slotte i Irland
Donegal Castle

Donegal Castle () er en borg, der ligger i Donegal Town i County Donegal i Ulster, Irland. Borgen var højborg for O'Donnell clan, Lords of Tír Conaill og en af de mest magtfulde gæliske familier i Irland fra 400- til 1500-tallet. I størstedelen af de sidste to århundrede har størstedelen af bygningen været en ruin, men den blev fuldt restaureret i begyndelsen af 1900-tallet. Den er i dag åben for offentligheden.

Referencer

Eksterne henvisninger 

Slotte i Irland
Johnstown Castle

Johnstown Castle er en nygotisk borg, der ligger i County Wexford, Irland.

Den er en del af Johnstown Castle Estate, der dækker et område på 61 ha. for enden af vejen mellem Murntown og Rathaspeck, omkring 5,5 km sydvest for Wexford.

Den første fæstning på stedet var et beboelsestårn, der blev opført i 1100-tallet af Esmonde-familien, der var normannere som kom fra Lincolnshire i efter den normanniske invasion af Irland.

Referencer

Eksterne henvisninger 

Slotte i Irland
Slade Castle

Slade Castle er et beboelsestårn og National Monument i County Wexford, Irland. Det ligger i landsbyen Slade på Hook Peninsula og daterer primært til slutningen af 1400-tallet eller begyndelsen af 1500-tallet.

Referencer

Eksterne henvisninger 

Slotte i Irland
Danse Macabre (album)

Danse Macabre er sekstende studiealbum af det britiske poporkester Duran Duran. Det blev udgivet 27. oktober 2023 hos selskaberne BMG og Tape Modern. 

Albummet, som er en hyldest til halloween, indeholder ud over tre nye numre også en række gentænkte sange fra bandets store bagkatalog. Der har desuden også sneget sig et par regulære covernumre med på albummet.

Danse Macabre bød også på et gensyn med de tidligere bandmedlemmer Warren Cuccurullo og Andy Taylor, som forlod Duran Duran i henholdsvis 2000 og 2004. På albummet optræder også rytmeguitaristen Nile Rodgers og Victoria De Angelis fra Måneskin.

Spor 
 "Nightboat" (4:23)
 "Black Moonlight" (3:06)
 "Love Voudou" (4:29)
 "Bury A Friend" (3:04)
 "Supernature" (3:44)
 "Danse Macabre" (4:22)
 "Secret Oktober 31st" (4:22)
 "Ghost Town" (3:00)
 "Paint It Black" (2:38)
 "Super Lonely Freak" (4:27)
 "Spellbound" (3:27)
 "Psycho Killer" (feat. Victoria de Angelis) (4:25)
 "Confessions In The Afterlife" (4:33)

Referencer

Eksterne henvisninger 

Duran Duran-album
Album fra 2023
Trim Castle

Trim Castle () er en borg på sydbredden af floden Boyne i Trim, County Meath, Irland. Den har et areal på 30.000 m2. Over en periode på 30 år blev den opført af Hugh de Lacy og hans søn Walter som caput for Lordship of Meath. Borgen er i dag ejet af Irlands regering, der driver den igennem Office of Public Works (OPW).

Borgen er på listen over National Monuments i County Meath.

Referencer

Eksterne henvisninger 

Slotte i Irland
Čavle

Čavle (italiensk: Zaule di Liburnia) er en kommune i Primorje-Gorski Kotar distrikt  i Kroatien.

Beliggenhed og indbyggere 
Ifølge folketællingen i 2011 bor der 7.220 mennesker i den samlede kommune, der består af ti lokaliteter. Hovedlandsbyen Čavle alene har 1.358 indbyggere og ligger i den østlige del af Grobničko polje, baglandet til Rijeka. Čavle ligger direkte på motorvejen fra Rijeka til Zagreb.

Historie 

I bydelen Grobnik ligger en borg bygget af familien Frankopan. Den  blev bygget i det 15. århundrede og blev løbende udbygget. Selve komplekset er adskilt fra bebyggelsen Grobnik af mure og bastioner.

Referencer

 Kommunens websted (kroatisk)
 Information om kommunen

Primorje-Gorski Kotar
Victor Wembanyama

Victor Wembanyama (født 4. januar 2004) er en fransk professionel basketballspiller, som spiller for NBA-holdet San Antonio Spurs.

Klubkarriere

Klubber i Frankrig 
Wembanyama fik sin professionelle debut med Nanterre 92 i oktober 2019. I en alder af bare 15 år, ni måneder og 25 dage, blev han hermed den næstyngste spiller til at spille i EuroCup nogensinde. Han spillede dog i sin tid hos Nanterre hovedsageligt på U/21-holdet. Efter 2020-21 sæsonen besluttede han sig for, at forlade klubben.

Wembanyama skiftede i juni 2021 til ASVEL. Han var i sæsonen med til at vinde det franske mesterskab, dog han døjede med skader. Ved sæsonens udgang besluttede han dog, at forlade holdet.

Wembanyama skiftede herefter til Metropolitans 92. Han havde i 2022-23 sit helt store gennembrud, da han udviklede sig til den mest dominante spiller i ligaen. Sæsonen kulminerede med, at han blev kåret som årets spiller, årets forsvarsspiller og årets unge spiller.

San Antonio Spurs 
Med det første valg i 2023 draften blev Wembanyama valgt af San Antonio Spurs.

Referencer

Eksterne henvisninger 

Basketballspillere fra Frankrig
Basketballspillere fra San Antonio Spurs
Matulji

Matulji (ital. Mattuglie) er en kommune i Primorje-Gorski Kotar distrikt i Kroatien, ca. 13 km nordvest for Rijeka.

Matulji har fungeret som jernbanestation for badebyen siden udvidelsen af Abbazia (nu Opatija) af det østrigske Südbahngesellschaft. Indtil 1933 kørte Abbazia-sporvognen fra Matulji til feriestederne i Kvarnerbugten, med endestation i Lovran. En af initiativtagerne og koncessionshaveren var bygningsentreprenøren Jakob Ludwig Münz i 1908-1933.

Landsbyens vartegn er Christ the King-kirken. Den blev bygget i 1834 i historicistisk stil. Turisme spiller en vigtig økonomisk rolle. Man kan vandre i bjergene på skråningerne af Učka og Líšina, besøge middelalderbyerne Kastav og Veprinac og svømme i Opatija og i Preluk-bugten. En særlig attraktion er byens karneval i januar/februar med Perchten-optoget, der samler maskerede dansere fra hele regionen.

Referencer 

Kommunens websted
Turistportal

Primorje-Gorski Kotar
Ole Pedersen

Ole Pedersen kan henvise til:
 Ole Pedersen (maler) – dansk maler (1856-1898)
 Ole Pedersen (politiker) – dansk gårdejer og politiker, medlem af Folketinget (1822-1899)
Scirtoidea

Scirtoidea er en overfamilie af biller. Det er en af de mindste overfamilier af biller, men den har været vigtig for forståelsen af evolutionen af den ekstremt artsrige underorden Polyphaga (med omtrent 330 000 arter).

Tidligere blev Scirtoidea anset for at inkludere de fire familier Clambidae, Decliniidae, Eucinetidae og Scirtidae. Imidlertid har genetiske undersøgelser antydet, at Clambidae og Eucinetidae tilhører en separat superfamilie, Clamboidea, som også inkluderer Derodontidae. Scirtoidea og Clamboidea er de to tidligst divergerende nulevende grene af Polyphaga.

Klassifikation

Simplificeret kladogram der viser Scirtoideas slægtskab med andre biller i underordenen Polyphaga.

Referencer

Eksterne links 
 Tree of Life

Biller
Ljudmila Saveljeva

Ljudmila Mikhajlovna Saveljeva (, født 24. januar 1942 i Leningrad) er en sovjetisk og russisk skuespillerinde. Hun fik sit gennembrud i en ung alder i rollen som Natasja Rostova i den Oscarbelønnede film Krig og fred udgivet i fire dele fra 1966 til 1968. Hun vandt en pris for rollen ved den Moskvas Internationale Filmfestival.

Filmografi

Referencer

Eksterne henvisninger 

Skuespillere fra Sovjetunionen
Skuespillere fra Rusland
Personer fra Sankt Petersborg
Christian Bertelsen

Christian Bertelsen (født 4. januar 1804 i Holbæk, død 25. juli 1865) var en dansk boghandler, organist og politiker. Han var medlem af Folketinget 1854-1855.

C. Bertelsen var søn af brændevinsbrænder Hans Bertelsen. Han var ansat hos byfogeden i Holbæk 1826-1829 og var organist i byen fra 1827 til sin død. Bertelsen åbnede i 1836 en af første danske boghandler uden for København. Han købte i 1844 sine forældres gård og brænderi og overtog driften efter morens død i 1853, men frasolgte jordene i 1857. Fra 1838 til 1844 var han Holbæk Kommunes revisor og han var medlem af fattigkommissionen, havnekommissionen og bygningskommissionen. Bertelsen var med til at stifte Spare- og Laanekassen for Holbæk By og Omegn i 1854 og en af bestyrerne til 1862.

Bertelsen var medlem af borgerrepræsentantskabet i Holbæk fra 1844 til 1850 og dets formand fra 1848. Han stillede op til valget til Den Grundlovgivende Rigsforsamling i 1848 i Holbæk, men tabte stort til professor N.L. Westergaard. Han blev valgt til Folketinget ved kåring i Holbækkredsen ved folketingsvalget 1854, men genopstillede ikke ved næste valg i 1855. Emil og Victor Elberling karakteriserer hans politik som "nærmest konservativ".

Referencer 

Folketingsmedlemmer i 1850'erne
Personer fra Holbæk
Cirkus Olympia

Cirkus Olympia var en – eller flere – dansk omrejsende cirkus.

Ifølge Danske Cirkusvenner søger et Cirkus Olympia, med poste restance adresse i Præstø, i en annonce den 11. juli 1906 i Den til Forsendelse med de Kongelige Brevposter privilegerede Berlingske Politiske og Avertissementstidende, cirkusartister, musikere og unge lærepiger. Flere annoncer fra 1910 omtaler et Cirkus Olympia, ejet af A.H. Daucke.

Annoncer og omtale i Vestjyllands Social-Demokrat den 5. maj 1931 omtaler et nyt cirkus, Cirkus Olympia, "som lige er hjemkommet efter tre års turne i Sydamerika". Direktør er angivet som P. Christiansen, der tidligere var forretningsfører for Cirkus Reinsch. Annoncen reklamerede med 60 medvirkende og 40 forskellige dyr. Senere samme år angiver annoncer i andre aviser, direktør som værende A.H. Daucke, som tidligere var ejer af et Cirkus Olympia omkring 1906-1910.

Annoncer i Sorø Amts Dagblad den 2. august 1937 omtaler "Den store dansk-amerikanske Cirkus Olympia med provinsens mest moderne cirkusprogram". Der nævnes forestillinger i henholdsvis Slagelse og derefter i Skælskør. Blandt de optrædende var Kaptajn Mazettes søløver. Navnet på direktøren nævnes ikke.

Cirkus Olympia omtales desuden i forbindelse med Aalborg Idrætsuge i både 1932, 1938 og 1946, hvorfra der også er fotografier.

Udenlandske Cirkus Olympia i Danmark 
Der har desuden været besøg i Danmark af udenlandske cirkus med Olympia-navnet, blandt andet tyske Cirkus Olympia i 1982.

Referencer 

Olympia
Etableret i 1906
Etableret i 1931
Etableret i 1937
Viškovo

Viškovo er en kommune i Primorje-Gorski Kotar distrikt i det vestlige Kroatien. Den har 14.445 indbyggere, hvoraf 85 % er kroater. Historikere mener, at landsbyen Viškovo blev grundlagt i det 18. århundrede. Den udviklede sig på Viškoven brege, så i begyndelsen blev bebyggelsen kaldt Viškov breg eller Viški.

Referencer

 Kommunens websted (kroatisk)

Primorje-Gorski Kotar
Pernille Langeberg

Pernille Langeberg (født 9. juli 1971 i Aalborg) er en dansk jurist som fra 27. oktober 2023 er departementschef i Forsvarsministeriet.

Langeberg er uddannet cand.jur. fra Århus Universitet i 1998 og har blandt andet været stabsdirektør i Forsvarsministeriet og kontorchef i Forsvarsministeriet og Forsvarskommandoen. Hun var fungerede departementschef i Forsvarsministeriet fra august 2023 efter Morten Bæk, som blev hjemsendt i forbindelse med den såkaldte Elbit-sag, og blev fast udnævnt som departementschef 27. oktober 2023-

Hun er ridder af første grad af Dannebrog.

Referencer 

Jurister fra Danmark
Departementschefer i Forsvarsministeriet
Alumni fra Aarhus Universitet
Riddere af 1. grad af Dannebrog
Frands Nielsen

Frands Nielsen (født 6. september 1811 i Nørre Hvalsø, død 3. januar 1882 i Stenlille) var en dansk smed, gårdejer og politiker. Han var medlem af Folketinget fra 1858 til 1861.

Nielsen blev født i Nørre Hvalsø lidt nord for Kirke Hvalsø som søn af husmand Niels Pedersen. Han blev udlært smed i Soderup Sogn mellem Tølløse og Kirke Hvalsø. I 1831 lejede han en smedje, og i 1833 giftede han sig til et hus med 3 tønder land i Bukkerup i Soderup Sogn hvor han arbejdede som smed. Han købte senere en gård på 3 tønder hartkorn som han i 1859 byttede med en gård i Stenlille. Gården i Stenlille blev omkring år 1880 overtaget en søn, men Frands Nielsen beholdt et jordlod på 16 tønder land som han byggede et hus på. Han var tillidsmand i Den sjællandske Bondestands Sparekasse.

Frands Nielsen var medlem af sogneforstanderskabet i Soderup Sogn fra 1854 til 1858, og formand de to sidste år, og medlem af sogneforstanderskabet i Stenlille Sogn 1862-1867. Han blev valgt til Folketinget i Holbækkredsen ved folketingsvalget i 1858, men genopstillede ikke ved næste valg i 1861. Han stillede op ved valget i Ruds Vedby-kredsen mod Lars Dinesen i 1869, men blev ikke valgt og stillede ikke op ved flere valg. Politisk tilhørte han i Folketinget Venstre.

Referencer 

Folketingsmedlemmer i 1850'erne
Folketingsmedlemmer i 1860'erne
Kosta

Kosta () er et byområde i Lessebo kommun i Kronobergs län i Sverige.

Kosta by ligger i Ekeberga Sogn, og den sydlige del omfatter Ekeberga med Ekeberga Kirke.

Historie 
Landshøvdingerne Anders Koskull og Georg Bogislaus Staël von Holstein åbnede Kosta glasbruk i 1742; navnet på både værket og byen er dannet af de første stavelser i deres efternavn.

I årene 1888 til 1889 blev der bygget en smalsporet jernbane på 30 km, Kosta-Lessebo jernbane. Den blev nedlagt i 1948.

Bebyggelsen 
Kosta er mest kendt for sit glasværk, hvis historie går tilbage til 1742. Her kan man besøge værket og se hvordan den glødende glasmasse formes. Der findes også et fabriksudsalg og Kosta Outlet med salg af blandt andet mærketøj. I juni 2007 genindviedes Bruno Mathssons Kosta glashus fra 1956, efter at det i årene 2004 til 2007 var blevet renoveret tilbage til sin oprindelige stand. Huset er i dag et fredet byggnadsminne. I løbet af sommeren 2009 blev New Wave Groups hotel i Kosta, Kosta Boda Art Hotel, færdigbygget. Hotellet er Sveriges første glashotel og blev bygget med det formål at udvikle interessen for svensk glaskunst samt for at udvikle Kosta som turistmål. New Wave er efterfølgende fortsat med store satsninger i byen, bl.a. Kosta Safaripark med bisoner, vildsvin, mufloner og kronhjorte. Kosta rummer desuden andre servicefaciliteter såsom skole, bibliotek, flere restauranter, dagligvarebutik og Folkets Hus. Umiddelbart udenfor byen ligger Grönåsen Älg- & Lantdjurspark, og længere udenfor byen Kosta øvelsesområde, som fra starten i 1971 blev anvendt af Kronobergs regiment i Växjö. I området lå også Kosta flyvestation.

Handel og service 
I byens nordlige del, med parkeringsplads i tilknytning til riksväg 28, findes flere forskellige butikker, primært outletbutikker for forskellige glasværker. Ifølge  afgrænsning af handelsområder fra 2015 udgjorde disse et område med koden H0761006 med syv arbejdspladser for detailhandel med omkring 100 ansatte.

Byens dagligvarebutik, en Coop, ligger længere sydpå. Den har sin oprindelse i Kooperativa föreningen Fenix, som blev dannet den 19. februar 1905. Fenix var en selvstændig forening frem til 2002, hvor den indgik i Konsumentföreningen Göta.

Smålands enskilda bank havde i en periode en filial i Kosta, som blev nedlagt i 1923. Senere har Kosta haft en sparekassekontor, som ligeledes blev lukket.

Referencer

Eksterne henvisninger 

Byer i Lessebo kommun
Ben 10: Kapløb med tiden

Ben 10: Kapløb med tiden (originaltitel: Ben 10: Race Against Time) også kendt som Ben 10: The Movie, er en amerikansk superheltefilm fra 2007 baseret på den animerede tv-serie Ben 10, skabt af Man of Action.

Handling

Medvirkende 
Graham Phillips som Ben Tennyson
Christen Anholt som Eon/Ben Eon
Haley Ramm som Gwen Tennyson

Referencer

Eksterne henvisninger 

 
 
Film baseret på tv-serier
Film om børn
Film med tidsrejser
Film fra 2007
Science fiction-film fra USA
Jyske mesterskab 1946-47 (fodbold)

Det jyske mesterskab i fodbold 1946-47 var den 49. udgave af turneringen om det jyske mesterskab i fodbold for herrer organiseret af Jydsk Boldspil-Union. Turneringen blev vundet af Vejle B for 6. gang.

3. divisionsholdet Vejle vandt overraskende turneringen ved først at besejre de forsvarende mestre AGF i semifinalerne og siden Esbjerg fB i finalen efter omkamp og forlænget spilletid. 

Slutspillet om det jyske mesterskab bestod af vinderen af Jyllandsserien, Herning Fremad samt det bedste jyske hold fra hver af de tre divisioner i Danmarksturneringen, AGF, Esbjerg fB og Vejle B.

JBUs Mesterskabsrække 
JBUs Mesterrække bestod af 20 hold inddelt i to kredse. Kredsvinderne gik videre til finalen i Mesterrækken.

Nord

Syd

JBU Mesterrækken finale

Slutspil

Kvalifikation

{| class="wikitable table"
|-
! Hold til slutspil
! Kvalificeret som
! Øvrige deltagere
|-
| Herning Fremad || Vinder af JBU Mesterrækken ||
|-
| AGF || Bedst placerede JBU-hold i 1. division || AaB
|-
| Esbjerg fB || Bedst placerede JBU-hold i 2. division || Randers Freja og Aalborg Chang
|-
| Vejle BK || Bedst placerede JBU-hold i 3. division || Horsens fS og Vejen SF
|-
|}

Semifinaler 
<p>

Finale

Omkamp

Kilder

Se også 
Danmarksmesterskabet

Fodboldturneringer i Danmark
Orla Lehmann Hansen

Orla Lehmann Hansen (født 20. februar 1843 i København, død omkring 1. maj 1904) var en dansk løjtnant i sin ungdom og kortvarigt politiker. Han var medlem af Folketinget i 13 dage i 1873.

O.L. Hansen var søn af folketingsmand J.A. Hansen. Han var soldat i 2. Slesvigske Krig i 1864 og opnåede rang af løjtnant.

Hansen stillede op til et omvalg til Folketinget i Middelfartkredsen i februar 1873 som blev afholdt fordi J.H. Jagds valg i 1872 var blevet annulleret. Han trak sig imidlertid umiddelbart før valget. Han stillede op igen ved det regulære folketingsvalg 14. november 1873 i Holbækkredsen og vandt over kredsens siddende folketingsmand, hans farbror redaktør Niels Hansen. Han var imidlertid nødt til at træde tilbage 27. november samme år fordi kom frem at som han dreng var straffet for ulovligt at have købt og pantsat nogle ure med angivelse af urigtige oplysninger. Hansen tilhørte politisk Venstre.

Hansen emigrerede til USA efter sin fars død i 1877, men vendte tilbage til Danmark efter godt ti år. Herefter arbejdede han som opvarter på Arenateatret og senere gangkarl på Almindelig Hospital. Han vendte tilbage til opvarterjobbet, men da han blev fyret igen i 1904, begik han selvmord.

Referencer 

Folketingsmedlemmer i 1870'erne
Personer i den 2. Slesvigske Krig fra Danmark
Personer der har begået selvmord